Indian Railways is working on a multi pronged strategy for running of high speed trains (with a speed of 300 kmph+), semi high speed trains (with a speed of 160 kmph+ - 200kmph), running of existing trains with increased speeds and introduction of faster trains and faster train sets.
نئی دلّی ، 29 جولائی ہندوستانی ریلوے 300 کلو میٹر فی گھنٹہ اور اس سے زائد کی رفتار سے چلنے والی ہائی اسپیڈ ریل گاڑیوں ، سیمی ہائی اسپیڈ ریل گاڑیوں ( جن کی رفتار 160 کلو میٹر سے 200 کلو میٹر فی گھنٹے کے درمیان ہوگی ) کو متعارف کرانے کے لئے کثیر پہلوئی حکمت عملی اپنا رہی ہے ۔ موجودہ ریل گاڑیوں کی رفتار بڑھانے کی بھی تجویز ہے اور ان سے زیادہ تیز رفتار ریل گاڑیاں اور اسی طرح کی دیگر ریل گاڑیاں چلانے کی بھی تجویز ہے ۔ ایک برق رفتار ریل گاڑی ( 300 کلو میٹر فی گھنٹہ سے زیادہ رفتار والی ) پہلے ہی ممبئی ۔ احمد آباد ہائی اسپیڈ کاریڈور پر چلائی جا چکی ہے ۔ اس ریل گاڑی کو شروع کرنے میں مالی اور تکنیکی امداد حکومت جاپان کی جانب سے حاصل ہوئی ہے ۔ یہ ریل گاڑی جاپان کی شن کان سین ہائی اسپیڈ تکنالوجی کے اصولوں پر چلائی گئی ہے ۔ اس پروجیکٹ کو نافذ کرنے والی کمپنی کا نام نیشنل ہائی اسپیڈ ریل کارپوریشن لمیٹیڈ ہے اور اس کی تشکیل پہلے ہی عمل میں آ چکی ہے ۔اس پروجیکٹ کا نفاذ پہلے ہی شروع ہو چکا ہے اور اب اسے 2023-24 تک مکمل کر لئے جانے کا نشانہ مقرر کیا گیا ہے ۔ برق رفتار ریل گاڑی چلانے کے لئے مطالعہ جسے عرف عام میں بلٹ ٹرین کا نام دیا گیا ہے ، جے آئی سی اے نے انجام دیا ہے ۔ حکومت جاپان پروجیکٹ لاگت کا 81 فیصد حصہ قرض کی شکل میں مالی امداد کے طور پرفراہم کر رہی ہے اور اس پر محض 0.1 فیصد سالانہ کی شرح سود عائد ہونی ہے اور اسے 15 برسوں کی رعایتی مدت سمیت آئندہ 50 برسوں میں ادا کیا جا نا ہے ۔ ممبئی ۔ احمد آباد ہائی اسپیڈ ریل گاڑی ( 300 کلو میٹر فی گھنٹہ سے زائد کی رفتار ) کاریڈور کے علاوہ مزید پانچ کاریڈور ملک میں تلاش کئے جا رہے ہیں جنہیں سنہری چو رستہ اینڈ سیمی ڈائیگنل کا نام دیا گیا ہے اور اس سلسلے میں مشیروں کا تقرر عمل میں لایا گیا ہے جو ان کاریڈور کی تعمیر کے لئے افادیت پر مبنی مطالعہ انجام دیں گے ۔ ان کاریڈور میں جن شہروں پر احاطہ کیا جائے گا ان میں دلّی ۔ ممبئی ، ممبئی ۔ چینئی ، دلّی ۔ کولکاتہ ، دلّی ۔ نا گپور اور ممبئی ۔ نا گپور شامل ہیں ۔ اس کے علاوہ ریلوے نے 160 کلو میٹر سے 200 کلو میٹر فی گھنٹہ کی رفتار سے چلنے والی سیمی ہائی اسپیڈ ریل گاڑی کو بڑے پیمانے پر شروع کرنے کا ایک پروگرام بھی وضع کیا ہے ۔ اس طر ح کی ریل گاڑیاں پہلے بھی حضرت نظام الدین سے آگرہ کینٹ کے مابین 5 اپریل ، 2016 سے چلنے لگی ہے جس کی زیادہ سے زیادہ رفتار 160 کلو میٹر فی گھنٹہ ہے ۔ دلّی ۔ آگرہ سیمی ہائی اسپیڈ کاریڈور کے علاوہ ریلوے نے ایسے مزید آٹھ کاریڈور کی نشاندہی کی ہے جن پر افادیت پر مبنی مطالعہ کیا جانا ہے ۔ اس سلسلے میں زون کے لحاظ سے کاریڈور کی تقسیم اس طرح ہے چینئی ۔ بنگلور ( جنوبی اور جنوب مغربی زون )۔ میسور ، دلّی ۔ کانپور ( شمالی ۔ شمال وسطی ) ، نا گپور ۔ بلاسپور ( جنوب مشرق وسطی ) ، ممبئی ۔ گوا ( وسطی ، جنوب مغربی ، کونکن ریلوے )، ممبئی ۔ احمد آباد ( مغربی زون ) ، چینئی ۔ حیدر آباد ( جنوب ۔ جنوب وسطی ) ، نا گپور ۔ سکندر آباد ( وسطی ، جنوب وسطی ) ۔ ریلوے کے ساتھ ساتھ خصوصی ساخت کے اسپین میں تیار ٹالگو سواری ڈبوں کا استعمال کر کے ٹرانزٹ میں لگنے والے وقت کو بچانے کے لئے نئی دلّی ۔ ممبئی کاریڈور پر فیلڈ ٹرائل کا اہتمام کر رہی ہے ۔یہ تیز رفتار سواری ڈبے ہیں جنہیں 200 کلو میٹر کی رفتار سے چلایا جا سکتا ہے ۔ ہندوستانی ریلوے اس کے علاوہ ایک دیگر تجویز پر بھی کام کر رہی ہے جس کے تحت جدید قسم کی الیکٹریکل ای ایم یو ریل گاڑیوں کے سیٹ حاصل کئے جانے ہیں جن کی اوسط رفتار بہت اچھی ہو گی اور ان سے سفر میں صرف ہونے والے وقت میں خاطر خواہ کمی ہوگی ۔ علاوہ ازیں ، وزارت نے تیز رفتار ریل گاڑی خدمات مثلاً تے جس متعارف کرانے کا بھی اعلان کیا ہے جس میں تکنالوجی کے لحاظ سے بہت کم اخراجات لاحق ہوں گے اور ان ریل گاڑیوں کی رفتار 130 کلو میٹر سے زیادہ ہوگی (29-07-م ن۔ ر۔2016) U-3791 (Release ID :147877)